# אטרקציות בבנגקוק

**בנגקוק היא אחת הערים האטרקטיביות ביותר ולו רק בגלל כל האטרקציות שפזורות בה. אם זו הפעם הראשונה שלכם בבירת תאילנד, הכנו רשימה של יעדים אותם לא כדאי לכם לפספס.**

בנגקוק ([Bangkok](https://en.wikipedia.org/wiki/Bangkok)) היא אחד היעדים התיירותיים ביותר באסיה כולה ובעולם בכלל. מדי שנה נוהרים אליה מיליוני תיירים והיא מהווה נקודת פתיחה לאינספור טיולים באזור המזרח. מלבד היותה בירת תאילנד ואחת הערים הגדולות באסיה, היא מושכת אליה מבקרים גם בגלל האטרקציות הרבות שפזורות בה.

## ארמון מלך תאילנד ומקדש בודהה האזמרגד

בנגקוק ידועה במקדשים הבודהיסטים ובארמונות המפוארים שלה לכן כאשר מגיעים אליה אי אפשר לפסוח על ביקור בארמון או מקדש אחד לפחות. ארמון מלך תאילנד בבנגקוק The Grand Palace)) נחשב לאחד האתרים התיירותיים ביותר בתאילנד והוא אחת מהאטרקציות בבנגקוק שלא כדאי לפספס. הארמון ממוקם על הנהר המרכזי בתאילנד: צ'או פראיה ((Chao Phraya River וכולל קומפלקס של מבנים, ביניהם אחד המבנים המקודשים ביותר עבור התאילנדים והוא ואט פרה קאו ((Wat Phra Kaeo: מקדשו של [בודהה](https://he.wikipedia.org/wiki/%D7%91%D7%95%D7%93%D7%94%D7%94) האזמרגד .(Temple of the Emerald Buddha)במקדש ניתן לחזות בפסלו של בודהה הנערץ וכן בחפצי אמנות שונים. בעבר ארמון המלך היה משכנו של המלך אולם כיום יש בו מוזיאון, מקדש, ספרייה, פנתיאון מלכותי, מאוזוליאום וארכיטקטורה מהמעלה הראשונה.

**כתובת –** 1 Maha Rat Rd, แขวงพระบรมมหาราชวัง Khet Phra Nakhon, Krung Thep Maha Nakhon 10200, Thailand

**אתר –** <https://www.tourismthailand.org/Attraction/The-Grand-Palace--52>

## מקדש הבודהה השוכב

מקדש הבודהה השוכב (Wat Pho) הוא המקדש הבודהיסטי הגדול ביותר בעיר בנגקוק. מדובר באתר מאוד פופולרי ובמרכזו פסל ענק של בודהה שוכב המכוסה בעלי זהב ולו פנינים על כפות רגליו. לא סתם הוא נחשב לאחת מהאטרקציות בבנגקוק בהן חשוב לבקר: זהו המקדש העתיק ביותר בבנגקוק וגם הגדול מכולם והוא נחשב למרכז החינוך הציבורי הראשון מסוגו בתאילנד, ישנם אף שמכנים אותו האוניברסיטה הראשונה של תאילנד. זאת בגלל שציורי הקיר שמופיעים בו לימדו את מבקריו רבות בנושאים מגוונים כמו ספרות, מדיטציה, אסטרונומיה, ארכיאולוגיה ועוד.

**כתובת –** 2 Sanamchai Road Grand Palace Subdistrict Pranakorn District BANGKOK 10200, Thailand

## ביתו של ג'ים תומפסון

יעד נוסף ברשימת האטרקציות בבנגקוק אותו לא מומלץ לפספס הוא ביתו של ג'ים תומפסון (Jim Thompson's House). באתר זה התגורר תומפסון, אמריקאי שהגיע לתאילנד ושלט ביד רמה בתעשיית המשי שלה לאחר מלחמת העולם הראשונה. בית מגוריו מעוצב בסגנון תאילנדי מסורתי ועם השנים הפך להיות מוזיאון מאוד פופולרי בו מוצג אוסף של יצירות אמנות עתיקות במיוחד. הבית עצמו מחולק לשישה מבנים בגדלים שונים הבנויים על פי מיטב המסורת, כאשר בדרככם החוצה, תמצאו גם חנות מזכרות קטנה וחביבה.

**כתובת** **–**พระราม 1 Khwaeng Wang Mai, Khet Pathum Wan, Krung Thep Maha Nakhon 10330, Thailand

**אתר –** <http://www.jimthompsonhouse.com/>